Here is a page extracted from Wikipedia that may contain CSS, HTML, and a lot of unformatted text.

Title: Escatrón
Content: Escatrón ye un municipio aragonés en a comarca d'a Ribera Baixa de l'Ebro y d'a provincia de Zaragoza. Fa parte d'o partiu chudicial de Casp.

A suya población ye de 1.121 habitants (2011) en una superficie de 94,64 km², con una densidat de población d'11,84 hab/km².

Cheografía 
Ye situato a 143 metros d'altaria sobre o ran d'a mar, en a confluyencia d'o Martín con l'Ebro. Ye a una distancia de 78 km de Zaragoza, accesible por as carreteras N-232 y A-221.

Mugas 
O termin municipal d'Escatrón muga a o norte con Sastago; a l'este con Chiprana; a o sudeste con Sant Per de Calanda, Alcanyiz y Casp; a o sud con Castenló y a l'ueste con Sastago.

Historia 
L'antiga  Scatro d'os romanos fue conquiesta por Alifonso I en 1133. Mientres siet sieglos, estió una dependencia feudal de l'amanato monesterio de Rueda, que se troba a l'atro canto de l'Ebro. En chunio de 1234 o rei Chaime I d'Aragón i recibió a o rei Ferrando III de Castiella.

A expulsión d'os moriscos comportó un important golpe ta Escatrón, encara que a diferencia d'atros puestos de l'arredol a población cristiana superaba en cifras a los moriscos.

Mientres a Guerra Civil Espanyola melicians anarcosendicalistas plegatos en columnas dende Barcelona ocuporon Escatrón en agosto de 1936, estando asinas a localidat en mans d'o Consello d'Aragón dica que o 12 de marzo de 1938, mientres a ofensiva d'Aragón, tropas franquistas i dentroron.

O lugar viello 
O lugar viello tiene casas d'os sieglos XVII y XVIII. Yera en fondo y con o problema d'os fumos d'a central termica; o lugar nuevo ye en un puesto millor situato, alto y plano, pa evitar os fumos. En o termino bi ha chacimientos ibero-romanos.

Literatura 
En o dance d'Escatrón se troban charratas en aragonés central, ye facil que por a presencia de pastors tensinos en a redolada dende fa sieglos. Eixemplos d'esto son estas linias sueltas:

Toponimia 
O suyo nombre promana d'o nombre de persona en latín "Scaterius".

En Escatrón bi ha bel toponimo con component en aragonés como as partidas de Novallas, Romaneta, Tomargo, Los Planos, El plano, La mechana, L'Enbitero, Cotón, El Mocatero, La Cerollera, La Radigüela, Efesa, etc.

Demografía

Administración

Reparto de concellers

Alcaldes

Molimentos 
 Ilesia de Nuestra Sinyora de l'Asumpción d'Escatrón, una ilesia de meyatos d'o sieglo XVIII en estilo barroco debantata en ladriello y piedra picata, que tién una torre con planta cuadrata. Mientres as Guerras Carlistas fue cremata y espullata. Se i conserva un retablo de l'Asumpción d'a Virchen procedent d'o monesterio de Rueda, d'a on i plegó mientres o primer tercio d'o sieglo XIX.
 El Mocatero,  ye un fortín construyiu en 1875, que feba parte d'una rete a lo largo d'a marguin dreita d'o río Ebro, mientres la Tercera Guerra Carlista.

Personalidaz naixitas d'Escatrón 
 :Categoría:Naixius d'Escatrón.

Vinclos externos 

 Pachina web oficial municipal d'Escatrón.

Referencias